เล่าอ้วนกี

เล่าอ้วนกี("เล่าปี่เมื่อยังเด็กอยู่นั้น เล่นกับลูกชาวบ้านทั้งปวง เล่าปี่จึงว่า ถ้ากูได้เปนเจ้ากูจะเอาต้นหม่อนต้นนี้ไปทำคันเศวตฉัตร์กั้น เล่าอ้วนกีผู้เปนอาว์ได้ยินเล่าปี่ว่าประหลาด จึงชมเล่าปี่ว่าจะมีบุญเปนมั่นคง เล่าอ้วนกีทำนุบำรุงให้เงินทองแก่เล่าปี่เนือง ๆ")  เทียบกับ (玄德幼時，與鄉中小兒戲於樹下，曰：「我為天子，當乘此車蓋。」叔父劉元起奇其言，曰：「此兒非常人也！」因見玄德家貧，常資給之。) สามก๊ก (ซานกั๋วเหยี่ยนอี้) ตอนที่ 1. มีชื่อในภาษาจีนกลางว่า หลิว ยฺเหวียนฉี่ () เป็นเชื้อพระวงศ์ของราชวงศ์ฮั่นตะวันออก (東漢 ตงฮั่น) และเป็นญาติฝ่ายบิดาของเล่าปี่ (劉備 หลิว เป้ย์) ซึ่งภายหลังเป็นจักรพรรดิผู้ก่อตั้งรัฐจ๊กก๊ก (蜀國 ฉู่กั๋ว) ในยุคสามก๊ก (三國 ซานกั๋ว)

 ประวัติ 
เล่าอ้วนกีเป็นชาวอำเภอตุ้นก้วน (涿縣 จัวเซี่ยน) เมืองตุ้นก้วน (涿郡 จัวจฺวิ้น) ในมณฑลอิวจิ๋ว (幽州 โยวโจว) ซึ่งปัจจุบันคือนครจัวโจว (涿州市 จัวโจวชื่อ) มณฑลเหอเป่ย์ (河北) เล่าอ้วนกีเป็นผู้สืบเชื้อสายของหลิว เชิ่ง (劉勝) พระโอรสลำดับที่ 9 ของจักรพรรดิฮั่นเกงเต้ (漢景帝 ฮั่นจิ่งตี้) และมีฐานันดรศักดิ์เป็นเป็นอ๋องจิ่งแห่งราชรัฐจงชาน (中山靖王 จงชานจิ้งหวาง)(先主姓劉，諱備，字玄德，涿郡涿縣人，漢景帝子中山靖王勝之後也。) สามก๊กจี่ เล่มที่ 32. เล่าอ้วนกีมีบุตรชายคนหนึ่งชื่อหลิว เต๋อหราน (劉德然) และมีญาติคนหนึ่งชื่อเล่าเหง (劉弘 หลิว หง) เป็นบิดาของเล่าปี่ (劉備 หลิว เป้ย์) ซึ่งภายหลังเป็นจักรพรรดิผู้ก่อตั้งรัฐจ๊กก๊ก (蜀國 ฉู่กั๋ว) ในยุคสามก๊ก (三國 ซานกั๋ว)(先主祖雄，父弘，世仕州郡。) สามก๊กจี่ เล่มที่ 32. เล่าเหงเสียชีวิตตั้งแต่เล่าปี่ผู้บุตรอายุยังน้อย เล่าปี่และมารดาจำต้องทอเสื่อสานรองเท้าขายเลี้ยงชีพเพราะครอบครัวมีฐานะยากจน(玄德孤幼，事母至孝；家貧，販屨織席為業。) สามก๊กจี่ เล่มที่ 32.

เมื่อ ค.ศ. 175 ในรัชสมัยพระเจ้าเลนเต้ (漢靈帝 ฮั่นหลิงตี้) มารดาของเล่าปี่ส่งเล่าปี่ซึ่งขณะนั้นมีอายุ 15 ปีไปเรียนหนังสือกับโลติด (盧植 หลู จื๋อ) บัณฑิตลัทธิขงจื๊อที่มีชื่อเสียงเป็นและชาวเมืองตุ้นก้วนด้วยกัน เล่าปี่มีเพื่อนร่วมอาจารย์คือกองซุนจ้าน (公孫瓚 กงซุน จ้าน) อีกทั้งหลิว เต๋อหรานบุตรชายของเล่าอ้วนกีก็ไปเรียนหนังสือกับโลติดด้วยเช่นกัน(年十五，母使行學，與同宗劉德然、遼西公孫瓚俱事故九江太守同郡盧植。) สามก๊กจี่ เล่มที่ 32. เล่าอ้วนกีออกค่าเล่าเรียนให้กับทั้งหลิว เต่อหรานและเล่าปี่(德然父元起常資給先主，與德然等。) สามก๊กจี่ เล่มที่ 32. ภรรยาของเล่าอ้วนกีไม่พอใจเรื่องนี้จึงพูดกับเล่าอ้วนกีว่า "ต่างคนต่างก็มีครอบครัวของตนเอง เหตุใดท่านจึงทำเช่นนี้ทุกครั้งเลยเล่า" เล่าอ้วนกีจึงตอบว่า "ในตระกูลข้ามีเด็กคนนี้อยู่ และก็เป็นคนไม่ธรรมดา"(元起妻曰：「各自一家，何能常爾邪！」起曰：「吾宗中有此兒，非常人也。」) สามก๊กจี่ เล่มที่ 32.

 ในนวนิยาย สามก๊ก 
เล่าอ้วนกีปรากฏเป็นตัวละครในนวนิยายอิงประวัติศาสตร์ในคริสต์ศตวรรษที่ 14 เรื่อง สามก๊ก (三國演義 ซานกั๋วเหยี่ยนอี้) โดยระบุว่าเล่าอ้วนกีเป็นอา (叔父 ฉูฝู่) ของเล่าปี่ กล่าวคือเป็นน้องชายของเล่าเหงผู้เป็นบิดาของเล่าปี่ เล่าอ้วนกีถูกกล่าวถึงในตอนที่ 1 ของนวนิยายซึ่งเล่าว่า ในช่วงที่เล่าปี่อยู่ในวัยเด็ก ขณะเล่นกับเด็กคนอื่น ๆ ที่ใต้ต้นหม่อนทางตะวันออกเฉียงใต้ของบ้านของเล่าปี่ในหมู่บ้านเล่าซองฉุน (樓桑村 โหลวซางชุน) เล่าปี่พูดขึ้นว่า "ข้าเป็นโอรสสวรรค์ ประทับอยู่บนราชรถประดับฉัตรคันนี้" เล่าอ้วนกีได้ฟังก็ประหลาดใจและพูดว่า "เด็กคนนี้เป็นคนไม่ธรรมดา!" เล่าอ้วนกีเห็นว่าครอบครัวของเล่าปี่ยากจนจึงให้ความช่วยเหลืออยู่บ่อย ๆ

ใน สามก๊กจี่ (三國志 ซานกั๋วจื้อ) บทชีวประวัติเล่าปี่ บันทึกถึงเหตุการณ์ที่เล่าปี่เล่นกับเด็กคนอื่น ๆ ใด้ต้นหม่อน โดยหลังจากที่เล่าปี่พูดว่า "ข้าเป็นโอรสสวรรค์ ประทับอยู่บนราชรถประดับฉัตรคันนี้" อาของเล่าปี่ชื่อหลิว จื่อจิ้ง (劉子敬)  จึงพูดกับเล่าปี่ว่า "เจ้าอย่าพูดพล่อย ๆ จะพาตระกูลเราฉิบหายกันหมด!"(先主少時，與宗中諸小兒於樹下戲，言：「吾必當乘此羽葆蓋車。」叔父子敬謂曰：「汝勿妄語，滅吾門也！」) สามก๊กจี่ เล่มที่ 32. ใน สามก๊กจี่ ไม่ปรากฏบทบาทของเล่าอ้วนกีในเหตุการณ์นี้

 ดูเพิ่ม 
 เล่าปี่
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:บุคคลในยุคราชวงศ์ฮั่น